**ОБРАЗЛОЖЕЊЕ**

**I. Уставни основ за доношење закона**

Уставни основ за доношење закона садржан је у одредбама члана 97. тачка 10. Устава Републике Србије, којим је прописано да Република Србија, поред осталог, уређује и обезбеђује систем у области културе.

**II. Разлози за доношење закона**

До доношења Закона о библиотечко-информационој делатности, ова област културе је била уређена Законом о библиотечкој делатности („Службени гласник РС”, бр. 34/94 и 101/95). Доношење новог закона о библиотечко-информационој делатности наметнула је потреба за побољшањем и унапређивањем тадашњег нормативног оквира, како би се омогућио развој библиотечко-информационе делатности, напредак библиотека у стручном смислу, као и заштита и сигурност библиотека у институционалном смислу. Непосредан повод за доношење овог закона била је тежња да се постојећа нормативна решења у области библиотечко-информационе делатности усагласе са међународним и европским стандардима у овој области, посебно са новим информационим окружењем које је знатно измењено у односу на период када је донет претходни Закон.

Разлози за доношење ове измене закона се односи на обавезу усаглашавања овог закона са Законом о култури у контексту дела закона којим се регулишу услови за избор директора библиотеке.

**III. Основни правни институти и појединачна решења**

**Члан 1.** Овим чланом се утврђује да се за директора библиотеке именује лице које има високо образовање и најмање пет године радног искуства у култури и које испуњава друге услове утврђене статутом библиотеке.

**Члан 2.** Овим чланом регулише се време ступања на снагу закона.

**IV. Процена финансијских средстава потребних за спровођење закона**

За спровођење овог закона нису потребна буџетска средства.